Brudavolltunet

Brudavolltunet er eit museum i Ørsta på Sunnmøre. Museet er eit eldre gardstun som vart kjøpt til museumsføremål i 1958.
Tunet ligg ikkje langt frå Høgebrua på Fv 655, om lag 5 km frå sentrum i Ørsta.

 Historia til tunet 
Brudavollen har truleg vore busett sidan 1500-talet. På 1600-talet vart tunet teke av skred (vassfonn) og husa flytt til ny stad på eigedomen. Garden har etter det ein kjenner til vore einbølt. I si tid var han det gardsbruket i Ørsta med størst jordvidde.
Slik tunet står i dag syner det ein vanleg heim i fiskarbondesamfunnet på 1800-talet.
Etter at Ørsta bygdemuseumslag vart stifta i 1951, kjøpte dette Brudavolltunet i 1958. Det var husa i det gamle tunet og nokre mål jord. Resten av bruket vart overteke av ny eigarar.
Brudavollen er gardsnummer 21 i Ørsta kommune.

 Brudavollen som museum 
Husa i Brudavolltunet er:
 Stove med loft.
 Kårstove med eldhus.
 Grindløe med fjøsar. Løa er freda.
 Bud.
 Truskarhjulhus med overvasshjul og mura vassrenne.
 Smie. Ho vart flytt til Brudavolltunet frå Digernes i Ørsta.

Sentralt i tunet ligg ei stor steinhelle som har vorte brukt som hagebord og arbeidsplass. 
Hagen i tunet vart truleg tillaga på 1830-talet.

Ørsta bygdemuseumslag var eigar og drivar av Brudavollen til i 2004. Etter det har Stiftinga Brudavolltunet vore eigar.
Brudavolltunet er ei avdeling av Stiftinga Viti.

 Bilete frå Brudavolltunet 

 Kjelder 
 brudavolltunet.no
 Ivar Myklebust: Ørsta. Ekset, 1933. Fotografisk opptrykk ved Ørsta Mållag 1988
 Ragnar Standal: Ørsta bygdetun. Husa på Brudavollen. Volda, 1983

 Bakgrunnsstoff 


Kategori:Kultur i Ørsta
Kategori:Museum i Møre og Romsdal
Kategori:Stiftinga Viti
Kategori:Matrikkelgardar i Ørsta
Kategori:Kulturminne i Ørsta
Kategori:Freda bygg i Møre og Romsdal